Η εμπειρία του διπλού δεσμού και η σχέση της με γονικές πρακτικές: Συγκριτική μελέτη ατόμων με ψυχωτικές διαταραχές και γενικού πληθυσμού
Creators: name: Μούτσου, Ειρήνη Ηλία
Publisher: name: Aristotle University of Thessaloniki
Year: 2018
Subjects: Διπλός δεσμός
Εκφρασμένο συναίσθημα
Γονική φροντίδα
Γονική υπέρ-προστατευτικότητα
Ψυχωτικές διαταραχές
Double bind
Expressed emotion
Parental care
Parental overprotection
Psychotic disorders

description: Στην παρούσα εργασία μελετήθηκε το βίωμα του διπλού δεσμού, του εκφρασμένου συναισθήματος, της φροντίδας και της προστατευτικότητας, όσον αφορά τους γονείς, σε άτομα με διάγνωση ψυχωτικής διαταραχής συγκριτικά με τον γενικό πληθυσμό. Διερευνήθηκαν οι σχέσεις μεταξύ των εννοιών και οι διαφορές μεταξύ των δύο πληθυσμών. Το δείγμα της έρευνας αποτέλεσαν 51 άτομα (25 κλινικού και 26 γενικού πληθυσμού). Καθώς 15 εξ αυτών δεν είχαν επαφή με τον πατέρα τους, η μελέτη εστιάσθηκε στα αποτελέσματα που αφορούν τη μητέρα (n= 48). Η έρευνα πραγματοποιήθηκε με τη χρήση τριών ερωτηματολογίων, ένα για την κάθε έννοια. Στον κλινικό πληθυσμό, η χορήγηση των ερωτηματολογίων έγινε μέσω συνέντευξης. Βρέθηκε ότι το βίωμα του διπλού δεσμού είναι εντονότερο στα άτομα με διάγνωση ψυχωτικής διαταραχής, συγκριτικά με τον γενικό πληθυσμό. Ακόμη, το βίωμα του διπλού δεσμού σχετίζεται θετικά με το μητρικό εκφρασμένο συναίσθημα και με τη μητρική προστατευτικότητα κατά την παιδική ηλικία, στον κλινικό πληθυσμό. Επιπλέον, το μητρικό εκφρασμένο συναίσθημα σχετίζεται αρνητικά με τη μητρική φροντίδα και θετικά με τη μητρική προστατευτικότητα κατά την παιδική ηλικία, σε αμφότερους πληθυσμούς. Τέλος, τα επίπεδα του μητρικού εκφρασμένου συναισθήματος προβλέπονται θετικά από το βίωμα του διπλού δεσμού και τη μητρική προστατευτικότητα κατά την παιδική ηλικία, και αρνητικά από τη μητρική φροντίδα κατά την παιδική ηλικία. Τα ευρήματα καθιστούν σημαντική την εκ νέου διερεύνηση του διπλού δεσμού και τον ρόλο αυτού στην εξέλιξη και την πορεία των ψυχωτικών διαταραχών.
description: The aim of the present study was to examine double bind experiences, expressed emotion, and recalled parental care and protection, in the context of the child – parent relationship, in adults diagnosed with a psychotic disorder. Comparisons to the general population were made. The sample was consisted of 51 adults – 25 with a diagnosis (clinical sample) and 26 from the general population. Because 15 individuals of the total sample had not contact with their father, the present analysis focused on reports regarding the mother (n= 48). Data was collected using self-report questionnaires, administered in the form of a structured interview in the clinical population. Double bind experiences were more intense in the clinical sample, when compared to the general population sample. Specifically in the clinical sample, double bind experiences were associated to maternal expressed emotion, and maternal protection in childhood. In both samples, maternal expressed emotion was negatively related to maternal care and positively related to maternal protection in childhood. In hierarchical regression analysis, we found that maternal expressed emotion was positively predicted by double bind experiences and maternal protection in childhood, and negatively predicted by maternal care in childhood. These findings highlight the need for further research of the double bind concept and its role in the development and the course of psychotic disorders.